บึมรพ.พระมงกุฎ คุก วัฒนา 26ปี-12เดือน
อดีตคนกฟผ. วางป่วนกทม.,ศาลพิพากษาจำคุกตลอดชีวิต วัฒนา ภุมเรศ อดีตวิศวกร กฟผ. มือวางไปป์บอมบ์ ในห้อง วงษ์สุวรรณ รพ.พระมงกุฎเกล้า เจ้าตัวรับสารภาพลดโทษกึ่งหนึ่ง เหลือจำคุก 26 ปี 12 เดือน ปรับ 500 บาทและให้นับรวมโทษต่อจากคดีอื่นที่ศาลพิพากษาไปแล้ว,ที่ห้องพิจารณา 807 ศาลอาญา เมื่อเวลา 09.00 น. วันที่ 6 ธ.ค. ศาลนัดฟังคำพิพากษาคดีพยายามฆ่าผู้อื่นโดยไตร่ตรองไว้ก่อนฯ หมายเลขดำ อ.2868/2560 ที่พนักงานอัยการคดีอาญา 3 เป็นโจทก์ฟ้องนายวัฒนา หรือตุ่ม ภุมเรศ อายุ 62 ปี อดีตวิศวกรการไฟฟ้าฝ่ายผลิตแห่งประเทศไทย (กฟผ.) เป็นจำเลย,จากกรณีเมื่อวันที่ 15 มิ.ย.60 เวลากลางวัน จำเลยประกอบวัตถุระเบิดแสวงเครื่องเป็นระบบไฟฟ้า (Electric Firing Circuit หรือ IC Timer) ตั้งเวลาเป็นตัวจุดระเบิดแรงดันต่ำ (Low Explosive) ชนิดแดงดำ (Black Powder) ใส่ไว้ในท่อพีวีซี 4 ชุด ก่อนนำไปใส่ในแจกันดอกไม้ 1 ชุด ขึ้นรถโดยสารลอบไปติดไว้ที่ฝาผนังภายในห้อง วงษ์สุวรรณ รพ.พระมงกุฎเกล้า จนเกิดระเบิด มีผู้บาดเจ็บ 21 ราย ทรัพย์สินเสียหายหลายรายการ รวมมูลค่ากว่า 1 ล้านบาท สอบสวนจำเลยรับสารภาพ โดยในวันนี้ศาลเบิกตัวจำเลยจากเรือนจำพิเศษกรุงเทพฯ มาฟังคำพิพากษา มีญาติเดินทางมาร่วมรับฟังคำพิพากษาและให้กำลังใจเพียง 2 คน,ศาลพิเคราะห์แล้วเห็นว่า โจทก์มีพนักงานสอบสวน สน.พญาไท และตำรวจกองกำกับการตรวจพิสูจน์และเก็บกู้วัตถุระเบิด บก.สปพ.บช.น. เบิกความเกี่ยวกับภาพจากกล้องวงจรปิดที่พบชายต้องสงสัยรูปพรรณตรงกับจำเลย รวมทั้งแผนผังประกอบระเบิดที่บ้านพักจำเลย ทั้งนี้ พยานหลักฐานโจทก์ที่นำสืบ มีน้ำหนักมั่นคงรับฟังได้ปราศจากข้อสงสัยว่าจำเลยกระทำความผิดตามฟ้อง พิพากษาการกระทำของจำเลยเป็นความผิดหลายกรรมต่างกัน ให้จำคุกตลอดชีวิตฐานทำให้เกิดระเบิดจนผู้อื่นได้รับอันตรายสาหัส, จำคุก 3 ปี ฐานประกอบวัตถุระเบิดทำให้เกิดระเบิด, จำคุก 1 ปี ฐานครอบครองยุทธภัณฑ์โดยไม่ได้รับอนุญาต และปรับ 1,000 บาท ฐานนำวัตถุระเบิดไปในที่สาธารณะโดยไม่ได้รับอนุญาต จำเลยให้การรับสารภาพลดโทษให้กึ่งหนึ่ง รวมจำคุกทั้งสิ้น 26 ปี 12 เดือน ปรับ 500 บาท พร้อมให้นับโทษจำเลยต่อจากคดีครอบครองวัตถุระเบิดที่บ้านพักจำเลย โดยศาลพิพากษาไปเมื่อวันที่ 13 ก.ย. 60 ในข้อหาประกอบทำและมีวัตถุระเบิด มีเครื่องกระสุนปืนไว้ในครอบครอง จำคุก 8 ปี ปรับ 1,950 บาท จำเลยรับสารภาพลดโทษกึ่งหนึ่ง คงจำคุก 4 ปี ปรับ 975 บาท,สำหรับนายวัฒนา ภุมเรศ จำเลยรายนี้ยังถูกอัยการยื่นฟ้องคดีทำให้เกิดระเบิดในพื้นที่ กทม.อีก 4 สำนวนต่อศาลอาญาแล้ว ในความผิดฐานเดียวกับคดีระเบิด รพ.พระมงกุฎเกล้า ประกอบด้วย 1.คดีหมายเลขดำ อ.2926/2560 พนักงานอัยการฝ่ายคดีอาญา 5 เป็นโจทก์ยื่นฟ้องกรณีเมื่อวันที่ 27-30 ก.ย. 50 จำเลยนำระเบิดแสวงเครื่องที่ใส่ชิ้นส่วนโลหะ แบตเตอรี่ สายไฟ ดินดำ ในขวดพลาสติกใส่น้ำมันเบนซินและตั้งเวลาระเบิด นำไปวางที่ตู้โทรศัพท์สาธารณะหน้ากองบัญชาการกองทัพบก ถนนราชดำเนินนอก เขตพระนคร กทม. ทำให้ตำรวจ 2 นายบาดเจ็บสาหัส สูญเสียอวัยวะ ขณะที่ตู้โทรศัพท์เสียหายเป็นเงิน 20,000 บาท 2.คดีหมายเลขดำ อ.3157/2560 พนักงานอัยการฝ่ายคดีอาญา 10 เป็นโจทก์ยื่นฟ้องกรณีเมื่อวันที่ 5 พ.ค.50 จำเลยเตรียมวัตถุระเบิดแสวงเครื่องไปป์บอมบ์ตั้งเวลาใส่ถุงพลาสติก นำไปวางไว้บนทางเท้าติดกับตู้โทรศัพท์สาธารณะ ปากซอยราชวิถี 24 แขวงสวนจิตรลดา เขตดุสิต กทม. มีผู้บาดเจ็บ 1 คน และทำให้ตู้โทรศัพท์สาธารณะเสียหายเป็นเงิน 1,000 บาท 3.คดีหมายเลขดำ อ.3221/2560 พนักงานอัยการฝ่ายคดีอาญา 7 เป็นโจทก์ยื่นฟ้องกรณีเมื่อวันที่ 14-15 พ.ค.60 จำเลยนำระเบิดแสวงเครื่องไปป์บอมบ์ตั้งเวลาที่ประกอบขึ้นเอง ไปวางไว้ใต้ต้นไม้บนฟุตปาทหน้าโรงละครแห่งชาติ เขตพระนคร กทม. มีผู้บาดเจ็บ 2 ราย คดีสุดท้าย หมายเลขดำ อ.3220/2560 พนักงานอัยการฝ่ายคดีอาญา 7 เป็นโจทก์ยื่นฟ้องกรณีเมื่อวันที่ 4-5 เม.ย.60 จำเลยนำวัตถุระเบิดแสวงเครื่องตั้งเวลาจุดชนวน ที่ประกอบขึ้นเอง ซึ่งห่อด้วยกระดาษขาวม้วนกลมคล้ายห่อโรตีใส่ถุงพลาสติกมัดปากถุง นำไปวางไว้ใต้ต้นไม้ใกล้ป้ายรถเมล์ฝั่งตรงข้ามร้านข้าวต้มสกายไฮ ถนนราชดำเนินกลาง เขตพระนคร กทม.มีผู้บาดเจ็บ 3 ราย
ศาลพิพากษาจำคุกตลอดชีวิต วัฒนา ภุมเรศ อดีตวิศวกร กฟผ. มือวางไปป์บอมบ์ ในห้อง วงษ์สุวรรณ รพ.พระมงกุฎเกล้า เจ้าตัวรับสารภาพลดโทษกึ่งหนึ่ง เหลือจำคุก 26 ปี 12 เดือน ปรับ 500 บาท
ศาลพิพากษา,จำคุกตลอดชีวิต,วัฒนา ภุมเรศ,ระเบิด,โรงพยาบาลพระมงกุฎเกล้า